মামলার অভিযোগের উদ্বৃতি দিয়ে বিমানবন্দর থানা পুলিশের এসআই আব্দুর রহমান মুকুল জানান, ভূরঘাটা এলাকার পরিবহন শ্রমিক মো. হাসান তার স্ত্রীর (১৮) এসএসসি পরীক্ষা শেষ হওয়ার পর তারা দুই জন, স্ত্রীর এক সহপাঠী (১৮) এবং হাসানের বন্ধু আরিফ কুয়াকাটা বেড়াতে যায়। গত ২৩ জানুয়ারি বিকেলে তারা কুয়াকাটা থেকে সহকর্মী মিজানের বাসে (অনন্যা পরিবহন) বরিশালের উদ্দশ্যে রওয়ানা করে। ওইদিন রাতে তারা বরিশালের নথুল্লাবাদ কেন্দ্রীয় বাস টার্মিনালে পৌঁছলে অপর সহকর্মীরা হাসানের স্ত্রী ও তার সহপাঠীকে তাদের নিজ গ্রাম বানারীপাড়ার চাখারে পৌঁছে দেয়ার কথা বলে নাসির ড্রাইভারের বাসে (সেবা, বরিশাল-জ-১১-০০১০৫) উঠায়। বাসটি কিছুদূর যাওয়ার পর সহকর্মীরা বাসের দুটি সিটে হাসান ও আরিফকে বেঁধে ফেলে। এরপর বাসটি রাতভর নথুল্লাবাদ এবং রামপট্টি পর্যন্ত আসা যাওয়া করে এবং বাসের মধ্যে হাসানের স্ত্রীকে ৫ জনে এবং তার বান্ধবীকে ৩ জনে পালাক্রমে ধর্ষণ করে বলে মামলায় অভিযোগ করা হয়। লোকলজ্জা আর নানা সামাজিক চাপের কারণে এতদিন মামলা করা যায়নি বলে মামলায় উল্লেখ করেন ধর্ষিতার স্বামী বাদী হাসান।